b'\n_START_ARTICLE_\nHimalaya\n_START_SECTION_\nHistorie\n_START_PARAGRAPH_\nHimalaya er en av de yngste fjellkjedene p\xc3\xa5 jorda. Fjellkjeden ble skapt for mellom 30 og 50 millioner \xc3\xa5r siden. P\xc3\xa5 denne tiden var India atskilt fra resten av Asia. Det fantes et hav mellom India og Asia, men dette havet ble \xc3\xb8delagt da Indiaplaten kolliderte med Eurasiaplaten. Deler av platene og bunnen av havet ble skj\xc3\xb8vet opp og dannet b\xc3\xa5de Himalaya og Den tibetanske h\xc3\xb8ysletten. _NEWLINE_Fjelltoppene i Himalaya blir hevet med 50 cm per hundre \xc3\xa5r og hevingen skyldes den samme kollisjonen som skapte fjellene. Men fjellene blir ogs\xc3\xa5 forvitret og erodert i nesten samme fart som hevingen. Ettersom fjellkjeden fremdeles stiger er b\xc3\xa5de jordskjelv og jordskred vanlige.'